PATVIRTINTA

Vilniaus Liepkalnio pagrindinės mokyklos direktorės

 2017 m. rugsėjo 6 d. įsakymu Nr. V- 77

# VILNIAUS LIEPKALNIO PAGRINDINĖS MOKYKLOS

# MOKINIŲ NEMOKAMO MAITINIMO ORGANIZAVIMO TVARKOS

# APRAŠAS

**I. BENDROSIOS NUOSTATOS**

1. Mokinių nemokamo maitinimo Vilniaus Liepkalnio pagrindinėje mokykloje tvarkos aprašas (toliau – Tvarkos aprašas) reglamentuoja nemokamo maitinimo mokiniams rūšis, – nemokamo maitinimo mokiniams organizavimą Savivaldybės ir nevalstybinėse mokyklose, teisę į paramą, jo skyrimo sąlygas ir administravimą.
2. Šis Tvarkos aprašas (toliau-tvarkos aprašas) parengtas vadovaujantis Lietuvos Respublikos socialinės paramos mokiniams įstatymu (Žin., 2008, Nr. 63-2382; Nr. 149-6027; 2009, Nr. 153-6886), Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymu (Žin., 2006, Nr. 130-4889; 2008, Nr. 71-2701; Nr. 74-2861; 2009, Nr. 93-3963), Lietuvos Respublikos Vyriausybės 2009 m. gruodžio 23 d. nutarimu Nr. 1770 (Lietuvos Respublikos vyriausybės 2014m. vasario 19d. nutarimo Nr. 171 redakcija) „Mokinių nemokamo maitinimo mokyklose tvarkos aprašas“, Vilniaus m. savivaldybės administracijos direktoriaus 2014 m. spalio 2d. įsakymu Nr. 30-2877 „Dėl mokinių nemokamam maitinimui skirtiems produktams įsigyti skiriamų lėšų dydžių nustatymo“, Vilniaus m. savivaldybės tarybos 2011m. birželio 28d. sprendimu Nr. 1-114 (Vilniaus miesto savivaldybės tarybos 2014 m. gegužės 14d. sprendimu Nr. 1-1816 redakcija) „Kreipimosi dėl socialinės paramos mokiniams tvarkos aprašas“.
3. Nustatomos šios nemokamo maitinimo rūšys: pusryčiai (kreipimosi dėl socialinės paramos mokiniams tvarkos apraše nustatytais atvejais), pietūs, maitinimas mokykloje organizuojamoje dieninėje vasaros poilsio stovykloje.
4. Nemokamas maitinimas finansuojamas iš valstybės biudžeto specialiosios tikslinės dotacijos savivaldybių biudžetams, Savivaldybės biudžeto lėšų, nevalstybinių mokyklų steigėjų skirtų lėšų ir įstatymų nustatyta tvarka gautų kitų lėšų.
5. Už nemokamo maitinimo organizavimą atsako mokyklos socialinė pedagogė, kuruojanti dir. pav. ugdymui ir maitinimo paslaugas teikianti D. Kukenienės įmonė.

**II. TIKSLAS IR PRINCIPAI**

1. Mokinių nemokamo maitinimo organizavimo tikslas – užtikrinti, kad mažas pajamas turinčių šeimų mokiniai mokykloje gautų nemokamus pietus, o ypač sunkiai besiverčiančių šeimų mokiniai gautų nemokamus pusryčius ir pietus.
2. Pagalbos teikimo principai:
	1. mokiniai turi teisę į pietus ir maitinimą mokykloje organizuojamoje vasaros poilsio stovykloje, jeigu vidutinės pajamos vienam šeimos nariui per mėnesį yra mažesnės kaip 2 VRP dydžiai, šiais atvejais:
		1. mokinys auga su vienu iš tėvų;
		2. šeimoje auga 3 ir daugiau vaikų;
		3. tėvai (vienas iš tėvų) ar mokinys, dėl kurio kreipiamasi, turi negalią;
		4. įvykus gaisrui, padariusiam žalą bendrai gyvenančių asmenų ar vieno gyvenančio asmens turtui,

sveikatai;

* + 1. mokinys yra patyręs socialinę riziką.

7.2. mokiniai turi teisę į pusryčius, jeigu vidutinės pajamos vienam šeimos nariui per mėnesį yra

mažesnės kaip 1 VRP dydžio ir esant socialinio darbuotojo rekomendacijai, šiais atvejais:

7.2.1.mokinys yra patyręs socialinę riziką.

7.2.2.įvykus gaisrui, padariusiam žalą bendrai gyvenančių asmenų ar vieno gyvenančio asmens turtui,

sveikatai;

7.2.3.tėvai (vienas iš tėvų) ar mokinys, dėl kurio kreipiamasi, turi negalią.

8. Dėl paramos reikia kreiptis pagal deklaruotą gyvenamąją vietą, o jeigu gyvenamoji vieta nedeklaruota-pagal faktinę gyvenamają vietą į biudžetinės įstaigos Vilniaus miesto socialinės paramos centro darbuotojus, aptarnaujančius gyventojus seniūnijose, arba pateikti elektroninį prašymą sistemoje SPIS.

**III. NEMOKAMO IR MOKAMO MAITINIMO MOKINIAMS TEIKIMAS IR ORGANIZAVIMAS**

9. Mokinių nemokamo maitinimo organizavimas:

9.1. mokiniams nemokamas maitinimas skiriamas nuo mokslo metų pradžios arba nuo kitos dienos, kai mokykloje gaunama informacija apie priimtą sprendimą iki mokslo metų pabaigos, išskyrus mokinių atostogų laiką;

9.2. nemokamo maitinimo skyrimas mokiniams, gavus Socialinės paramos skyriaus sprendimą, įforminamas mokykloje kaip ,,Gautas raštas”;

9.3. nemokamo maitinimo kontrolės ir apskaitos vedimui mokykloje naudojami maitinimo klasės talonai, kurie išdalinami klasės vadovams. Ant kiekvienam klasės skirto talono užrašoma –data, klasė, maitinimo rūšis ir kiekis. Uždedamas mokyklos raštinės antspaudas;

9.4. socialinis pedagogas apie mokinių nemokamo maitinimo skyrimą ar nutraukimą informuoja klasės vadovą;

9.5. socialinis pedagogas sudaro nemokamai maitinamų mokinių sąrašą, jį suderina su kuruojančia direktorės pav. ugdymui ir perduoda valgyklos vedėjai;

9.6. klasės vadovas arba budintis/paskirtas mokinys kasdien po pirmos pamokos informuoja valgyklos vedėją apie nemokamai maitinamų mokinių skaičių klasėje ir nesančius mokykloje mokinius;

9.7. valgyklos vedėja kiekvieną dieną suderina su socialine pedagoge dienos nemokamą maitinimą gaunančių, bet nevalgiusių mokinių sąrašą;

9.8.mokiniui, turinčiam teisę gauti nemokamą maitinimą, nemokami pietūs, pusryčiai, tėvų, globėjų ar rūpintojų pageidavimu, kai mokinio nėra pamokose dėl ligos ar kitos pateisinamos priežasties, atiduodami į namus maisto produktų daviniu;

9.9.mokinys grįžęs po ligos tą pačią dieną klasės vadovui privalo pateikti jo nebuvimą mokykloje pateisinančią pažymą, kartu su klasės vadovu kreiptis į maitinimo įstaigos darbuotoją ir priklausomai nuo maitinimo rūšies bei praleistų dėl ligos ar kitos pateisinamos priežasties dienų skaičiaus, mokiniui išduodamas maisto produktų davinys, kurio kaina atitinka nemokamam maitinimui skirtą pinigų sumą;

9.10. praleidusiam dėl ligos ar kitos pateisinamos priežasties pamokas mokiniui pageidaujant, jis gali gauti karštą davinį kelis kartus per dieną;

9.11. mokiniams vietoj nemokamo maitinimo nėra išmokami pinigai;

9.12. nemokamas maitinimas poilsio, švenčių ir atostogų dienomis per mokslo metus neteikiamas. Nemokamas maitinimas neskiriamas ir tais atvejais, kai vaikas gydomas ligoninėje ar yra reabilitacijoje;

9.13. per mokslo metus, kai mokykloje ar atskiroje klasėje dėl žinių patikrinimo, ekskursijų ar kitų renginių, dėl šalčio, paskelbus karantiną, ugdymo(-si) procesas neorganizuojamas, mokiniams tomis dienomis nemokamas maitinimas išduodamas maisto produktų daviniu, kurio kaina atitinka nemokamam maitinimui skirtą pinigų sumą;

9.14. pakeitus mokyklą, nemokamas maitinimas mokykloje pradedamas teikti nuo pirmos mokymosi joje dienos, jei ankstesnė mokykla pateikia pažymą apie mokinio teisę gauti nemokamą maitinimą ir informuoja mokinio gyvenamosios vietos savivaldybės administraciją apie tai, kad mokinys pakeitė mokyklą;

9.15. socialinis pedagogas ar kuruojanti dir. pav. ugdymui pildo nemokamo maitinimo registravimo žurnalą internetu ir atspausdintus Nemokamo maitinimo žiniaraščius už praėjusį mėnesį per 5 darbo dienas pateikia biudžetinei įstaigai ,,Biudžetinių įstaigų buhalterinė apskaita”.

9.16. Mokinių nemokamo maitinimo laikas (grafikas) skelbiamas skelbimų lentoje prie soc. pedagogo kabineto ir ant valgyklos durų.

10. Valgyklos darbuotojai:

10.1. teikia nemokamą maitinimą vadovaujantis Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 (Lietuvos Respublikos sveikatos apsaugos ministro 2015m. rugpjūčio 27d. įsakymu Nr. V-998) „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašas“, Lietuvos Respublikos Sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai patvirtinimo“;

10.2. kiekvieną pirmadienį paskelbia savaitinį nemokamo ir mokamo maitinimo valgiaraštį valgyklos skelbimo lentoje bei mokyklos internetinėje svetainėje;

10.3. nurodytu laiku padengia stalus pradinio ugdymo klasių mokiniams;

10.4. atsako už pagamintų patiekalų kokybę ir tvarką patalpose;

10.5.laiku tvarko Nemokamo maitinimo žiniaraščius už praėjusį mėnesį ir pateikia kuruojančiai dir. pav. ugdymui.

11.Mokiniai:

11.1. pradinio ugdymo klasių mokiniai nurodytu laiku (pagal grafiką) į valgyklą ateina lydimi mokytojų;

* 1. 5-10 kl. nemokamą maitinimą gaunantys mokiniai į valgyklą ateina nurodytu laiku;
	2. mokiniai valgykloje elgiasi mandagiai, pavalgę nuo stalų nuneša indus į valgykloje tam skirtą vietą.

12.Visuomenės sveikatos priežiūros specialistė:

12.1.prižiūri mokinių maitinimo organizavimo tvarką.

12.2.pildo kartą per savaitę valgiaraščio ir mokinių maitinimo atitikties žurnalą.

13. Mokinių mokamo maitinimo organizavimas:

13.1. mokyklos interneto svetainėje skelbiama informacija apie mokinių maitinimo įkainius;

13.2. mokinių tėvai (globėjai, rūpintojai) nustatytomis dienomis valgykloje išperka savo vaikams maitinimą (pusryčius, pietus);

13.3. valgyklos vedėja sudaro mokamą maitinimą užsisakiusių mokinių sąrašą pagal klases ir kasdien žymisi valgiusius mokinius;

13.4. mokinių ligos atveju mokamą maitinimą gaunančių vaikų tėvai (globėjai, rūpintojai) praneša valgyklos vedėjai apie ligos pradžią ir pabaigą.

13.5. ligos atveju mokamo maitinimo išlaidos kompensuojamos kitą mėnesį.

**IV. MOKYKLOS VALGYKLOS DARBO TVARKA**

14. Mokyklos valgyklos darbo laikas: 8.00 - 15.00 val.

15. Mokinių maitinimosi grafikas:

15.1. po I pamokos – I- X kl. mokiniai valgo pusryčius;

15.2. po II pamokos - I – X kl. mokinių apsipirkimas;

15.3. po III pamokos - I -III klasės mokiniai valgo pietūs;

15.4. po IV pamokos – IV - VII klasių mokiniai valgo pietūs;

15.5 po V pamokos –VIII - X klasių mokiniai valgo pietūs.

16. Priešmokyklinės ugdymo grupės maitinimosi grafikas:

Pusryčiai - 9.00 val.

Pietūs - 12.00 val.

Pavakariai - 15.00 val.

**V. BAIGIAMOSIOS NUOSTATOS**

17. Mokyklos vadovas, jo įgaliotas asmuo ar mokyklos vadovo įsakymu sudaryta komisija kontroliuoja mokinių maitinimo kokybę ir sutarties su maitinimo organizatoriumi sąlygų vykdymą. Mokyklos tarybos posėdžiuose svarstomas mokinių maitinimo organizavimas mokykloje.

18. Maitinimą organizuojanti įmonė privalo kontroliuojantiems asmenims pateikti nemokamo maitinimo įkainius įrodančius dokumentus (prekių įsigijimo sąskaitas faktūras ir kt.).

19. Esant reikalui šio tvarkos aprašo sąlygos gali būti keičiamos arba papildomos.

——————————————————————-